
DR.30.6.2008 65 

 

 
ekonomi global sepenuhnya. Sepatutnya, syarikat tempatan dan multinasional membuat 
pelaburan baru, tetapi semakin banyak yang berpindah ke negara yang mereka anggap 
mempunyai kestabilan pengurusan ekonomi mikro. Apatah lagi, kemasukan pelaburan baru 
yang makin merosot sejak rejim kawalan modal dilaksanakan. 

Tuan Yang di-Pertua... 

Dato' Mukhriz bin Tun Mahathir [Jerlun]:  [Bangun] 

Datin Seri Dr. Wan Azizah Wan Ismail [Permatang Pauh]: ...Pergantungan 
kepada pertumbuhan perbelanjaan swasta dan kerajaan menyebabkan kebergantungan 
kepada teknologi dan proses pembuatan sedia ada.  Ini menafikan Malaysia daripada 
teknologi terkini dan tinggi yang amat diperlukan untuk menjana ekonomi yang berdaya 
kreatif dan inovatif. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Yang 
Berhormat Jerlun bangun Yang Berhormat. 

Datin Seri Dr. Wan Azizah Wan Ismail [Permatang Pauh]: Tak apalah saya ada 
banyak, saya ada panjang hendak cakap. Terima kasih. 

Dato' Mukhriz bin Tun Mahathir [Jerlun]:  Sikit sahaja. 

Datin Seri Dr. Wan Azizah Wan Ismail [Permatang Pauh]:  Yang Berhormat 
Jerlun, beliau ada masanya.  Biarlah saya habiskan. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Dia 
tidak beri laluan Yang Berhormat.  Sila duduk Yang Berhormat. 

Datin Seri Dr. Wan Azizah Wan Ismail [Permatang Pauh]: Terima kasih.  
Terima kasih Tuan Yang di-Pertua. Perbelanjaan swasta dan kerajaan bukanlah pengganti 
kepada sebuah ekonomi yang dipacu oleh pelaburan dan eksport bagi membangun 
sesebuah ekonomi maju. Kombinasi, ketidakstabilan ekonomi mikro dan pergantungan 
kepada perbelanjaan swasta dan kerajaan merupakan sebab utama syarikat-syarikat 
Malaysia tidak mempunyai daya kreatif dan inovatif yang tinggi. 

Penggunaan, penemuan dan hasil R&amp;D dengan izin, research and development  
atau penyelidikan dan pembangunan serta rangkaian di antara institusi penyelidikan dan 
industri, hampir tiada. Ini menyebabkan negara gagal mengeksploitasi ekonomi global 
sepenuhnya. Kesemua negara yang berjaya berpindah dari sebuah negara membangun 
kepada sebuah negara maju mempunyai kadar simpanan dan pelaburan yang tinggi.  
Malaysia pernah mengalami suasana sebegini. Pelaburan dan simpanan yang tinggi 
semasa Datuk Seri Anwar Ibrahim, mantan Timbalan Perdana Menteri menjadi Menteri 
Kewangan.  Ini fakta. 

Ketika itu, rekod menunjukkan kadar simpanan rakyat Malaysia merupakan di 
antara yang tertinggi di dunia. Begitu juga dengan kemasukan pelabur langsung asing yang 
menjadikan Malaysia di antara negara yang paling menarik untuk pelaburan. Hari ini, 
keadaan sudah terbalik.  Kemerosotan kemasukan pelabur langsung asing... 

Dato' Mukhriz bin Tun Mahathir [Jerlun]:  [Bangun] 

Datin Seri Dr. Wan Azizah Wan Ismail [Permatang Pauh]: ...Dan eksport 
menyebabkan kerajaan terpaksa menggalakkan rakyat berbelanja dan malah meminjam 
untuk merangsang permintaan bagi menjana pertumbuhan ekonomi. 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Yang 
Berhormat Jerlun bangun lagi Yang Berhormat. 

Datin Seri Dr. Wan Azizah Wan Ismail [Permatang Pauh]: Minta maaf. Saya 
ada panjang ini... 

Dato' Mukhriz bin Tun Mahathir [Jerlun]:  Eh, takkan takut pula. 

Datin Seri Dr. Wan Azizah Wan Ismail [Permatang Pauh]:  Tuan Yang di-
Pertua, minta maaf. 



ekonomi global sepenuhnya. Sepatutnya, syarikat tempatan dan multinasional membuat pelaburan baru, tetapi semakin banyak yang berpindah ke negara yang mereka anggap mempunyai kestabilan pengurusan ekonomi mikro. Apatah lagi, kemasukan pelaburan baru yang makin merosot sejak rejim kawalan modal dilaksanakan. Tuan Yang di-Pertua... Dato' Mukhriz bin Tun Mahathir [Jerlun]: [Bangun]. Datin Seri Dr. Wan Azizah Wan Ismail [Permatang Pauh]: ...Pergantungan kepada pertumbuhan perbelanjaan swasta dan kerajaan menyebabkan kebergantungan kepada teknologi dan proses pembuatan sedia ada. Ini menafikan Malaysia daripada teknologi terkini dan tinggi yang amat diperlukan untuk menjana ekonomi yang berdaya kreatif dan inovatif. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Jerlun bangun Yang Berhormat. Datin Seri Dr. Wan Azizah Wan Ismail [Permatang Pauh]: Tak apalah saya ada banyak, saya ada panjang hendak cakap. Terima kasih. Dato' Mukhriz bin Tun Mahathir [Jerlun]: Sikit sahaja. Datin Seri Dr. Wan Azizah Wan Ismail [Permatang Pauh]: Yang Berhormat Jerlun, beliau ada masanya. Biarlah saya habiskan. Timbalan Yang di-Pertua [Datuk Dr. Haji Wan Junaidi Tuanku Jaafar]: Dia tidak beri laluan Yang Berhormat. Sila duduk Yang Berhormat. Datin Seri Dr. Wan Azizah Wan Ismail [Permatang Pauh]: Terima kasih. Terima kasih Tuan Yang di-Pertua. Perbelanjaan swasta dan kerajaan bukanlah pengganti kepada sebuah ekonomi yang dipacu oleh pelaburan dan eksport bagi membangun sesebuah ekonomi maju. Kombinasi, ketidakstabilan ekonomi mikro dan pergantungan kepada perbelanjaan swasta dan kerajaan merupakan sebab utama syarikat-syarikat Malaysia tidak mempunyai daya kreatif dan inovatif yang tinggi. Penggunaan, penemuan dan hasil R&D dengan izin, research and development atau penyelidikan dan pembangunan serta rangkaian di antara institusi penyelidikan dan industri, hampir tiada. Ini menyebabkan negara gagal mengeksploitasi ekonomi global sepenuhnya. Kesemua negara yang berjaya berpindah dari sebuah negara membangun kepada sebuah negara maju mempunyai kadar simpanan dan pelaburan yang tinggi. Malaysia pernah mengalami suasana sebegini. Pelaburan dan simpanan yang tinggi semasa Datuk Seri Anwar Ibrahim, mantan Timbalan Perdana Menteri menjadi Menteri Kewangan. Ini fakta. Ketika itu, rekod menunjukkan kadar simpanan rakyat Malaysia merupakan di antara yang tertinggi di dunia. Begitu juga dengan kemasukan pelabur langsung asing yang menjadikan Malaysia di antara negara yang paling menarik untuk pelaburan. Hari ini, keadaan sudah terbalik. Kemerosotan kemasukan pelabur langsung asing... Dato' Mukhriz bin Tun Mahathir [Jerlun]: [Bangun]. Datin Seri Dr. Wan Azizah Wan Ismail [Permatang Pauh]: ...Dan eksport menyebabkan kerajaan terpaksa menggalakkan rakyat berbelanja dan malah meminjam untuk merangsang permintaan bagi menjana pertumbuhan ekonomi. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Jerlun bangun lagi Yang Berhormat. Datin Seri Dr. Wan Azizah Wan Ismail [Permatang Pauh]: Minta maaf. Saya ada panjang ini... Dato' Mukhriz bin Tun Mahathir [Jerlun]: Eh, takkan takut pula. Datin Seri Dr. Wan Azizah Wan Ismail [Permatang Pauh]: Tuan Yang di- Pertua, minta maaf.